ຍີ່ປຸ່ນ ອະນຸມັດ ການເພີ້ມ ງົບປະມານ ປ້ອງກັນປະເທດ ເປັນປີທີ 3 ລຽນຕິດ
ຄະນະລັດຖະບານ ຂອງນາຍົກລັດຖະມົນຕີ Shinzo Abe ​​​ໃຫ້ການອະນຸມັດ ຕໍ່​ການເພີ້ມ ງົບປະມານ ປ້ອງກັນປະເທດ ເປັນປີທີ 3 ລຽນຕິດ
ຍີ່ປຸ່ນ ໄດ້ປະກາດງົບປະມານດ້ານປ້ອງກັນປະເທດ ທີ່ໃຫຍ່ທີ່ສຸດ ເທົ່າທີ່ເຄີຍມີມາ ໃນຂະນະທີ່ປະເທດດັ່ງກ່າວ ພະຍາຍາມຫາທາງ ຕອບໂຕ້ຕໍ່ອິດທິພົນທາງ ດ້ານທະຫານຂອງຈີນທີ່ພວມເພີ້ມທະວີ ຂຶ້ນຢູ່ໃນຂົງເຂດ ໂດຍສະເພາະ ຢູ່ໃນເຂດທະເລຈີນຕາເວັນອອກ ຄະນະລັດຖະບານຂອງນາຍົກລັດຖະມົນຕີ Shinzo Abe ໃນວັນ ພຸດມື້ນີ້ໄດ້ໃຫ້ການອະນຸມັດຕໍ່ງົບປະມານ ມູນຄ່າ 42 ພັນລ້ານໂດ ລາ ຊຶ່ງເປັນປີທີ່ສາມຕິດຕໍ່ກັນຂອງການເພີ້ມງົບປະມານ ໂດຍທີ່ ສ່ວນເງິນດັ່ງກ່າວຈະນຳໄປໃຊ້ຈ່າຍ ໃນການຊື້ເຮືອບິນສັງເກດ ການ ເຮືອບິນບໍ່ມີຄົນຂັບ ເຮືອບິນລົບອາຍພົ່ນ F-35 ແລະລົດ ສະເທີນນ້ຳສະເທີນບົກ ງົບປະມານດັ່ງກ່າວຕ້ອງໄດ້ຮັບການອະນຸມັດຈາກບັນດາຜູ້ແທນໃນສະພາຍີ່ປຸ່ນ ແຕ່ທ່ານ Abe ມີສຽງສ່ວນຫຼາຍສະໜັບສະໜູນຢູ່ໃນທັງສອງສະພາຂອງຍີ່ປຸ່ນ ທ່ານ Abe ເຫັນດີໃຫ້ມີການໃຊ້ຈ່າຍໃນດ້ານປ້ອງກັນປະເທດຢ່າງເຂັ້ມແຂງສຳ ຫລັບ ຍີ່ປຸ່ນ ໂຕກຽວພວມມີບັນຫາຂັດແຍ້ງໃນເລື້ອງເຂດນໍ້າແດນດິນກັບຈີນ ກ່ຽວກັບໝູ່ເກາະທີ່ບໍ່ມີຄົນ ຢູ່ ທີ່ຈີນຮ້ອງວ່າ Diaoyus ແລະຍີ່ປຸ່ນເອີ້ນວ່າ Senkakus ການໃຊ້ຈ່າຍທາງທະຫານຂອງຍີ່ປຸ່ນ ແມ່ນຍັງໜ້ອຍກວ່າຈີນ ຊຶ່ງການໃຊ້ຈ່າຍ ທາງ ທະຫານຂອງຈີນແມ່ນ 132 ພັນລ້ານໂດລາໃນປີກາຍນີ້ ແລະກໍຢູ່ອັນດັບສອງ ລອງລົງ ມາຈາກສະຫະລັດ